Ziua de 1 mai nu a fost ocolită de evenimente neplăcute. În jurul orelor 13, în cadrul unui grătar prietenesc în parcul Herăstrău, o delegație Maghiară aflată în vizită la București, a revendicat singura cutie de pateu Ardealul care se afla pe masă.

„Toată lumea știe că acest pateu Ardealul a fost adus de noi și este al nostru, transmis din generație în generație, de stră stră bunicii noștri huni” a declarat Lazlo Panonicus, președintele delegației Maghiare. „Dorim odată pentru totdeauna ca delegația Româna sa recunoască ca fapt istoric, indiscutabil, că Ardealul e al nostru și nu îl împărțim cu nimeni!”, a încheiat urmașul lui Attila.

Răspunsul delegației Române nu s-a lăsat așteptat: „Problema pateului este delicată! Istoricii noștri însă îl localizează ca și provenind din raionul 3, Mega Image, Calea Unirii. Este clar al nostru, al tuturor românilor și nu vom ceda acestor revendicări mincinoase!”, a declarat Romulus Grătăreanu, purtător de cuvânt al delegației Romane.

Problema se pare ca a fost rezolvată în jurul orelor 16, când membrii ambelor delegații erau deja beți mangă, și au uitat de cutia de pateu Ardealul, pe care au furat-o membrii unei alte delegații minoritare cu origini mai „exotice”.